Vita:Szén

message: A szén felhasználásából keletkező szén-dioxid mennyiségről kellene egy táblázat.--Kádár Tamás  Megint vitatkozol?? 2007. április 13., 14:18 (CEST)
thread_title:  Táblázat kellene 

message: A táblázat értékeihez nincs megadva mértékegység.
– Kamarton  vita 2007. november 30., 11:04 (CET)
thread_title:  Szén használata a világon (2006) táblázat 

message: Szén megoszlása a világon (2006) 
Eltekintve attól, hogy kórosan hiányzik belőle egy névelő, a jelentése sem világos. Talán a széntermelésre gondolt a szerző? Vagy a kibányászott szén tényleges eloszlására? Utólag elég nehéz jelentést tenni bele. Bináris ide 2008. március 17., 06:42 (CET)
thread_title:  Ez mi akar lenni? 

message: Erről is kellene írni, megemlíteni a feketeszenet, barnaszenet, lignitet. –  Zimmy szólj be! 2008. március 20., 08:48 (CET)
thread_title:  Ipari felhasználás 

message: Hali!
A grafit egy lapjából (grafén) nem lehet fullerént hajtogatni! Az igaz, hogy focilabdára hasonlít (ahol a focilabdában 3 varrás találkozik ott van egy C atom), de a focilabdában azért ötszögek is vannak. Nevezetesen a fullerén (mármint a C60, mert ugye van sok egyéb is) 12 db ötszögből és 20 db hatszögből épül fel. Ezt úgy is elképzelhetjük, hogy ha egy dodekaéder csúcsait levágjuk, akkor éppen egy C60-at kapunk.
Amúgy pedig, ha említés esik a fullerénekről, akkor hol maradnak a nanocsövek? Napjainkban a kutatás sokkal inkább a szénnanocsövek felé tolódik. Természetesen van még mit vizsgálni a fulleréneken is, de a nanocsövek az ipari felhasználás ígéretes kilátásai miatt napjainkban a tudomány dinamikusabban fejlődő területét képviselik.
Persze kritizálni könnyű, de mégis!
Magellan456 vita 2008. május 16., 19:20 (CEST)
replies: text: Ha értesz hozzá, vagy van infód, módosítsd! –  Zimmy Há mér? Mér? Nem? De! 2008. május 16., 20:49 (CEST)
thread_title:  Fullerén 

message: Az olvadáspont megadása értelmetlen. Atmoszférikus nyomáson a szén nem fordulhat elő cseppfolyós halmazállapotban. Az olvadásként szereplő adat a szublimációra vonatkozik. A szén 10 MPa nyomás felett fordulhat elő cseppfolyós állapotban; ez nem felelmeg az olvadáspont definíciójának. MZ/X vita 2012. május 30., 11:43 (CEST)
thread_title:  Olvadáspont 

message: Egy könyvben, és a neten sok helyen egybe van írva hogy négyvegyértékű. Valaki meg tudná nézni valami hiteles helyen?--Csakegyujonc vita 2014. augusztus 1., 16:36 (CEST)
replies: text: Elnézést a kései válaszért, de különírandó, mert noha a négy egyszerű számnév (és ott betűvel van írva), de a vegyérték összetett utótagnak számít (vegy- + érték) → négy + vegyértékű = négy vegyértékű. Alfa-ketosav vita 2021. december 28., 14:54 (CET)
thread_title:  Vegyérték 

message: Az elemek atomtömegét leolvashatjuk a periódusos rendszerből, ami egyenlő a moláris tömeggel. A különbség a kettő között az, hogy az atomtömeg egy arány ezért nincs mértékegysége, ami azt mutatja, hogy egy atom tömege hányad része az atomi tömegegységnek(az atomi tömegegység a 12C szénizotóp tömegének 1/12-ed része). A moláris tömeg annyiban különbözik a relatív atomtömegtől, hogy annak a mértékegysége a g/mol. A relatív atomtömeg, illetve a moláris tömeg mérőszáma(már ha az atomtömegnél lehet mérőszámnak nevezni) azonos, csak a moláris tömeg mértékegységgel el van látva. A meghatározás miatt a 12C atomtömege 12,00 nem 12,0096 vagy 12,123, pont 12,00. Azért mert a tömege a tömege 1/12-ének pont a a tizenkétszerese. Ha pedig a moláris tömeg és az atomtömeg megegyezik, akkor lehetetlen, hogy a legkisebb tömegű(12C) ne pont 12,00 legyen. A moláris tömegét a cikk intervallumként említi, a maximum atomtömegről nem tudom, hogy helyes-e, de feltételezem, hogy igen vagy hibahatáron belüli az érték. (Addig nem fogom javítani amíg nem bizonyosodom meg a gondolatmenetem helyességéről.)188.157.102.164 (vita) 2022. november 4., 17:42 (CET)
replies: text: Válasszunk külön két dolgot. Egyrészt a szénnek három izotópja van (12, 13, 14), ezek elegye különféle lehet, ettől függően ingadozhat a 12 körül.

text: Másrészt az SI mértékegységrendszer régi (2019 előtti) egyik alapmennyiségét, a mólt úgy határozták meg, hogy rögzítették a szén 12-es izotópjának az atomi tömegét. Ez nem érvényes többé, jelenleg a mól mértékegység kizárólag az Avogadro-számtól függ.

text: Az SI új definícióit úgy állapították meg, hogy nem szükséges a numerikus értékeket újra meghatározni, mert az új definíció pontosabb, mint a régi. MZ/X vita 2022. november 4., 17:59 (CET)

text: A cikk egyáltalán nem említi a C-12-t (szerintem amire Te gondolsz, azt a szén izotópjai lapon találod meg). A cikkben szereplő 12,0096–12,0116 atomtömeghez egyébként meg van adva az, hogy honnan származik az infó (a IUPAC megfelelő oldala). Szaszicska vita 2022. november 5., 00:25 (CET)
thread_title:  Moláris tömeg